****

**REPUBLIKA HRVATSKA**

**ZADARSKA ŽUPANIJA**

** OPĆINA PRIVLAKA**

Ivana Pavla II 46, 23233 PRIVLAKA

KLASA: 400-08/20-01/04

URBROJ: 2198/28-01-21-4

Privlaka, 21. siječnja 2021. godine

Na temelju članka 39. Zakona o proračunu („Narodne novine“ broj 87/08, 136/12 i 15/15) i članka 30. Statuta Općine Privlaka („Službeni glasnik Zadarske županije“ broj 05/18), Općinsko vijeće općine Privlaka na 36. (tridesetšestoj) sjednici održanoj 21. siječnja 2021. godine donosi

**ODLUKU**

**o prvoj izmjeni i dopuni Odluke o izvršenju Proračuna općine Privlaka**

 **za 2021. godinu**

**Članak 1.**

U Odluci o izvršavanju Proračuna općine Privlaka za 2021. godinu („Službeni glasnik Zadarske županije“ broj 21/20) u glavi VII. ZADUŽIVANJE I DAVANJE JAMSTVA, u članku 24., mijenjaju se stavci 1. i 2. i glase:

1. U prvim izmjenama i dopunama Proračuna općine Privlaka za 2021. godinu i projekcijama za 2022. i 2023. godinu planirani su primici od dugoročnog zaduživanja u iznosu od 10.293.710,84 kn za realizaciju kapitalnog projekt K3010-14 Izgradnja i opremanje Dječjeg vrtića. Povlačenje kreditnih sredstava temeljem ovog zaduženja izvršit će se sukcesivno, temeljem vjerodostojne dokumentacije o namjenskom korištenju kredita (računi, građevinske situacije, ugovori i sl.) kroz proračunsku godinu 2021. godini u iznosu od 10.293.710,84 kn.
2. Očekivani iznos ukupnog duga s ove osnove na kraju 2021. godine iznosi 10.293.710,84 kuna. Izdaci i rashodi za otplatu ovog kredita imaju prednost u izvršavanju Proračuna u odnosu na sve ostale obveze.

**Članak 2.**

Ova Odluka stupa na snagu danom objave u Službenom glasniku Zadarske županije.

 OPĆINSKO VIJEĆE OPĆINE PRIVLAKA

 P r e d s j e d n i k :

 Nikica Begonja